**Ministru kabineta noteikumu**

**“Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu „Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekts (turpmāk – noteikumu projekts) paredz nosacījumus konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” otrās kārtas organizēšanai, grozot Ministru kabineta 2016. gada 12. janvāra noteikumus Nr. 35 Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” (turpmāk – MK noteikumi Nr. 35).  Paredzēts, ka noteikumu projekts stāsies spēkā atbilstoši normatīvajos aktos noteiktajai kārtībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pamatojoties uz likuma „Par piesārņojumu” 32.2 panta 46 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Emisijas kvotu izsolīšanas instrumenta (turpmāk – EKII) finansēto projektu atklātā konkursa "Siltumnīcefektu gāzu emisiju samazināšana valsts nozīmes aizsargājamos arhitektūras pieminekļos" (turpmāk – konkurss) ietvaros potenciālie projektu iesniedzēji projektu iesniegumus varēja iesniegt no 2016. gada 2. marta līdz 2016. gada 11. aprīlim. Konkursa mērķis ir oglekļa dioksīda (turpmāk – CO2) emisiju samazināšana, veicot esoša valsts nozīmes arhitektūras pieminekļa (vienas vai vairāku ēku) pārbūvi, atjaunošanu vai vienkāršoto fasādes atjaunošanu.  Pēc projektu iesniegumu vērtēšanas un lēmumu pieņemšanas par finanšu instrumenta finansējuma piešķiršanu (pirmās projektu iesniegumu atlases kārtā) tika noslēgti deviņi līgumi par projektu īstenošanu ar kopējo EKII finansējumu 8 868 342,93 *euro*.  Apstiprinātos projektus īsteno atvasinātas publiskas personas (viena valsts augstskola un divas pašvaldības), viena valsts tiešās pārvaldes iestāde, kas nodarbojas ar valsts nekustamo īpašumu pārvaldīšanu, viena pašvaldības dibināta kultūras institūcija un četras reliģiskās organizācijas. Apstiprināto projektu ietvaros, galvenokārt, plānota energoefektivitātes pasākumu īstenošana ēku norobežojošajās konstrukcijās (siltināšana), apkures sistēmu un ventilācijas sistēmu atjaunošana. Konkursa ietvaros plānotais CO2 emisiju samazinājums atbilstoši noslēgtajiem projektu īstenošanas līgumiem ir 438,865t  CO2 gadā apmērā. Līdz 2020.gada 31.decembrim konkursa ietvaros tika īstenoti astoņi projekti (no tiem sešiem projektiem uzsākts monitoringa periods, divos projektos norisinājās aktivitāšu īstenošana). Viens līgums par projekta īstenošanu (Nr. EKII-1/10 “Siltumnīcefekta gāzu emisiju samazināšanas pasākumi Rīgas Vecajā Svētās Ģertrūdes ev. lut. baznīcā”) tika izbeigts. Faktiskas kopējais EKII finansējums spēkā esošajiem projektu līgumiem veido 8 544 576,91 *euro.*  Lai turpinātu virzību uz klimata mērķu sasniegšanu 2030. gadam, ir nepieciešams īstenot aktivitātes saistībā ar siltumnīcefekta gāzu (turpmāk – SEG) emisiju samazināšanu, piemēram, energoefektivitātes pasākumu īstenošana, atjaunojamo energoresursu iekārtu uzstādīšana un tml.  Valsts aizsargājamo kultūras pieminekļu sarakstā (<https://is.mantojums.lv>, 09.08.2021.) ir iekļauti 7384 pieminekļi: 4027 valsts nozīmes pieminekļi, no tiem 1322 arhitektūras pieminekļi. Vides aizsardzības un reģionālās aizsardzības ministrijas (turpmāk – VARAM) rīcībā šobrīd nav detalizētas informācijas par valsts nozīmes arhitektūras pieminekļu sadalījumu atbilstoši īpašnieku (valdītāju, lietotāju, pārvaldnieku) statusam un ēku klasifikācijas kodiem. Tomēr noteikumu projekta izstrādes laikā ir identificēts, ka noteikumu projekta prasībām varētu atbilst, piemēram, Izglītības un zinātnes ministrijai valdījumā esošās ēkas, Valsts nekustamajiem īpašumiem piederošas ēkas, Kultūras ministrijas īpašumā esošās ēkas, valsts dibinātās augstskolas, reliģisko organizāciju īpašumā esošās ēkas, daudzas pašvaldību īpašumā esošās ēkas, kā arī biedrību un nodibinājumu īpašumā vai valdījumā esošās ēkas.  Kopumā kultūras pieminekļu skaits palielinās un vairāk objektu tiek iekļauts valsts aizsargājamo pieminekļu sarakstā, nekā izslēgts. Valsts aizsargājamo kultūras pieminekļu sarakstā iekļautie objekti ir kultūrvēsturiski nozīmīgi, un nepieciešama to saglabāšana nākamajām paaudzēm. Valsts nozīmes arhitektūras pieminekļu atjaunošana ir finansiāli ietilpīga, turklāt bez papildus finansiāla atbalsta tā nav komerciāli izdevīga. Valsts nozīmes arhitektūras pieminekļu atjaunošanai ir potenciāls SEG emisiju samazināšanai, ja attiecīgie būvniecības darbi tiek veikti atbilstošā kvalitātē, arhitektūras piemineklim nezaudējot kultūrvēsturisko kvalitāti, kā arī iespējams uzstādīt no atjaunojamiem energoresursiem (turpmāk – AER) ražotas enerģijas izmantojošas tehnoloģijas, tādejādi veicinot gan izmantotās enerģijas, gan SEG emisiju samazināšanu. Turklāt publiski pieejami valsts nozīmes arhitektūras pieminekļi kalpo kā piemērs, lai popularizētu un veicinātu nozares speciālistu un sabiedrības izglītošanu par klimata pārmaiņu mazināšanas jautājumiem, t.sk. specifiskiem energoefektivitātes uzlabošanas risinājumiem, AER tehnoloģijām u.c. pasākumiem.  Konkursa ietvaros projekta iesniedzējs var būt atvasināta publiska persona, valsts kapitālsabiedrība, kas nodarbojas ar valsts nekustamo īpašumu pārvaldīšanu un apsaimniekošanu, likuma “Reliģisko organizāciju likums” noteiktā kārtībā reģistrēta reliģiska organizācija, valsts dibināta izglītības iestāde, valsts vai pašvaldības dibināta kultūras institūcija atbilstoši Kultūras institūciju likuma nosacījumiem, tajā skaitā valsts vai pašvaldības iestāde, valsts kapitālsabiedrība, kā arī biedrība un nodibinājums. Tas nozīmē, ka atsevišķām projektu iesniedzēju grupām (piemēram, atvasinātām publiskām personām – pašvaldībām, valsts dibinātām augstskolām) netiks piemērotas Komisijas 2014. gada 17. jūnija Regulas (ES) Nr. 651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr. 651/2014) prasības.  Saskaņā ar Valsts pārvaldes iekārtas likuma 1. panta 2. punktu, atvasināta publiska persona ir pašvaldība vai cita ar likumu vai uz likuma pamata izveidota publiska persona. Tai ar minēto likumu piešķirta sava autonoma kompetence, kas ietver arī sava budžeta veidošanu un apstiprināšanu.  Reliģiska organizācija ir likumā “Reliģisko organizāciju likums” noteiktajā kārtībā reģistrētās draudzes, reliģiskās savienības (baznīcas) un diecēzes.  Ņemot vērā, ka Eiropas Savienības struktūrfondu un Kohēzijas fonda 2014.-2020. gada un 2021.–2027. gada plānošanas perioda un Atveseļošanās un noturības mehānisma ietvaros īstenojamo projektu iesniegumu konkursu ietvaros uz finansējuma saņemšanu varēs pretendēt valsts iestādes un pašvaldības ir nepieciešams nodrošināt finansējuma demarkāciju. Galvenie nosacījumi, kas nodrošinās demarkāciju ir:   1. projektu iesniegumu iesniegšanas termiņš. Šī konkursa ietvaros plānots, ka projektu konkurss tiks izsludināts 2021.gada otrajā pusē. VARAM rīcībā nav informācija, par to, ka kādā no specifiskā atbalsta mērķiem (SAM) varētu tikt uzsākta projektu iesniegšana šogad; 2. būves klasifikācijas kodi – 1261, 1262, 1263, 1264, 1272 un 1273; 3. būves kategorija – valsts nozīmes aizsargājamie arhitektūras pieminekļi.   Lai veicinātu energoefektivitātes pasākumu īstenošanu dažādās ēkās, paaugstinātu sabiedrības informētību un veicinātu multiplikatīvo efektu VARAM ieskatā noteikumu projektā ir nepieciešams atsevišķi izdalīt piešķirojamo finansējuma apjomu.  Finansējums EKII ietvaros īstenotajiem projektiem tiek plānots 33.02.00 apakšprogrammā “Emisijas kvotu izsolīšanas instrumenta projekti”. Arī turpmāk budžeta līdzekļu plānošanā EKII ietvaros īstenotajiem projektiem tiks veikta atbilstoši Ministru kabineta 2016. gada 31. maija sēdes protokolā Nr. 26, 39.§ “Informatīvais ziņojums "Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta 2017., 2018. un 2019.gadam" un likumprojekta "Par valsts budžetu 2017.gadam" izstrādes procesā"” 6.19. apakšpunktā noteiktajam.  Noteikumu projekts sagatavots, lai EKII ietvaros varētu tikt organizēta konkursa otrā kārta.  Noteikumu projekta:  1. punkts  a) Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr. 35 3. punktā tiek precizēti Vides investīciju fonda un VARAM uzdevumi.  b) MK noteikumu Nr. 35 4. punkts tiek papildināts ar jaunu projektu iesniedzēju loku – Latvijas Republikā reģistrēta biedrība vai nodibinājums atbilstoši Biedrību un nodibinājumu likuma prasībām. Projektu iesniedzēja loka paplašināšana nepieciešama, lai sniegtu iespēju pretendēt uz finansējuma saņemšanu plašāku iesniedzēju loku, jo daudzi valsts nozīmes arhitektūras pieminekļi ir biedrību īpašumā un valdījumā, kā arī šāda veida iesniedzēju lokam ir ierobežotas iespējas pretendēt uz finansējumu ēku pārbūvei vai atjaunošanai ES fondu vai citu finanšu instrumentu ietvaros.  c) Ņemot vērā, ka konkursa ietvaros tiek organizēta jauna projektu iesniegumu atlases kārta ir nepieciešams noteikt pieejamo finansējuma apjomu projektu īstenošanai. Finansējuma apjoms salīdzinot ar projekta pirmo kārtu tiek palielināts, ņemot vērā ēku tehniskās prasības, t.sk. lai saglabātu valsts nozīmes aizsargājamā pieminekļa statusu, kā arī to, ka esošais valsts nozīmes arhitektūras piemineklis var sastāvēt no vairākām ēkām. Paredzams, ka projektu konkursa ietvaros tiks īstenoti vismaz 8 projekti.  2. punkts  MK noteikumi Nr.35 tiek papildināti ar jaunu punktu saistībā ar to, ka gadījumā, ja abās projektu iesniedzēju grupās (projekti ar kopējo pieprasīto EKII finansējumu līdz/virs 1 milj. *euro*) netiek piešķirts finansējuma apjoms pilnā apmērā, tad atlikums tiek novirzīts projektu iesniedzēju grupai, kurā ietverti projekti ar pieprasīto EKII finansējuma apjomu virs 1 milj. *euro*, tādējādi veicinot administratīvā sloga mazināšanu un SEG emisiju samazināšanu vienas ēkas ietvaros.  3. punkts  Ņemot vērā, ka konkursa ietvaros nedrīkst pagarināt projekta īstenošanas periodu, bet tajā pat laikā konkursa otrās kārtas ietvaros paredzēts sniegt atbalstu finansiāli ietilpīgākiem projektiem (ar EKII finansējumu līdz 10 milj. *euro*) ir nepieciešams mazināt riskus saistībā ar projektu ieviešanu, t.sk. pagarinot projekta īstenošanas periodu par 6 mēnešiem.  4. punkts  MK noteikumu Nr.35 12. punkts tiek precizēts par valsts/komercdarbības atbalstu saskaņā ar Regulas nr.651/2014 53.pantu, ka tas piemērojams tiem gadījumiem, kad īpašnieks, valdītājs, turētājs (tajā skaitā biedrība, nodibinājums) pats organizē un nodrošina kultūras pasākumu sniegšanu. Ja īpašnieks, valdītājs, turētājs nodarbojas tikai ar telpu iznomāšanu starpniekiem, kas organizē kultūras pasākumus, tad Regulas nr.651/2014 53.pants nav piemērojams, jo telpu noma nav kultūras pasākums.  5. punkts  MK noteikumi Nr.35 tiek papildināti ar nosacījumiem, ka projekta aktivitātes var īstenot arī ārstniecības vai veselības aprūpes iestāžu ēkās, tad noteikumu projektā ir jāparedz komercdarbības atbalsta sniegšanas nosacījumi, jo atbalsts ārstniecības vai veselības aprūpes iestādēm ir kvalificējams kā valsts atbalsts/atlīdzības maksājumi sabiedrisko pakalpojumu sniedzējiem. Noteikumu projektā ir jāiekļauj visi nosacījumi, kādus paredz Eiropas Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV), ārstniecības vai veselības aprūpes iestādēm jābūt noslēgtam līgumam ar NVD (Nacionālais veselības dienests) par valsts vai pašvaldības apmaksātu veselības aprūpes pakalpojumu sniegšanu. Tai skaitā precizēti nosacījumi par konkursa finansējuma piešķiršanu šādos gadījumos, proti, attiecināmās izmaksas projektā attieksies tikai uz to ārstniecības vai veselības aprūpes iestāžu ēkām vai ēku daļu, kurās tiek sniegti valsts apmaksātie veselības aprūpes pakalpojumi, bet tā ēku daļa, kas ir saistīta ar veselības aprūpes maksas pakalpojumu sniegšanu tiek iekļauta neattiecināmajās izmaksās un jāsedz ir ar finanšu resursiem par kuriem nav saņemts nekāds valsts atbalsts.  6. punkts  Izskatot valsts nozīmes aizsargājamo arhitektūras pieminekļu sarakstu ir konstatēts, ka ēku izmantošana ir saistīta ne tikai ar izglītības, kultūras vai reliģisku funkciju īstenošanu, bet arī ar ārstniecību un veselības aprūpi. Līdz ar to, lai sniegtu iespēju pretendēt uz finansējumu arī cita veida ēkām, kas atbilst šim statusam, MK noteikumu Nr.35 16.1. apakšpunkts tiek papildināts ar jaunu apakšpunktu, kas paredz, ka projektā iekļautās aktivitātes plānots īstenot ēkā, kas atbilst ārstniecības vai veselības aprūpes iestāžu ēku; ārstniecības vai veselības aprūpes iestāžu telpu grupu (kods 1264) klasifikācijai.  7. punkts  Precizējums nepieciešams, lai sniegtu iespēju pretendēt uz atbalstu arī ēkas, kurās periodā kopš 2000. gada, kad ēka tikusi ekspluatēta, ir īstenota izglītības, kultūras, reliģiskā vai veselības aprūpes funkcija un tā tiks turpināta pēc projekta īstenošanas un kurās nepieciešams veikt energoefektivitātes uzlabošanas pasākumus.. Esošā ēku (valsts nozīmes arhitektūras pieminekļu) fonda atjaunošana ir būtiska ne tikai no klimata un enerģētikas viedokļa, bet arī no kultūrvēsturiskā mantojuma saglabāšanas dēļ.  8. punkts  Tiek noteikts kopējais pieejamais finansējuma apjoms, kā arī vienam projektam pieejamais maksimālais finansējuma apjoms projekta konkursa otrās kārtas organizēšanai.  9. punkts  Lai varētu īstenot MK noteikumu Nr.35 24.punktā paredzēto par piešķiramo valsts/komercdarbības atbalstu, noteikumu projekts ir papildināts ar prasību par izmaksu un ieguvumu analīzes iesniegšanu, gadījumos, kad paredzēts piešķirt valsts/komercdarbības atbalstu. VARAM tīmekļvietnē ir atrodami metodiskie norādījumi izmaksu un ieguvumu analīzes veikšanai.  10. punkts  Precizējums nepieciešams, lai neierobežotu atbalsta sniegšanu atjaunojamo energoresursu tehnoloģiju uzstādīšanai ēkās, t.i. spēkā esošā redakcija paredz, ka atbalsts tiek sniegts tikai atjaunojamo energoresursu tehnoloģijām ar kurām tiek saražota siltumenerģija, tajā pat laikā siltumenerģiju var nodrošināt ar iekārtām, kas patērē elektroenerģiju, līdz ar to ir atbalstāmas arī citas atjaunojamo energoresursu tehnoloģijas, piemēram, saules paneļi.  11. punkts  Precizējums nepieciešams, lai norādītu, ka projektu konkursa ietvaros projektēšanas izmaksas ir attiecināmas izmaksas, kas nepieciešamas, lai sniegtu lielāku finansiālu atbalstu projekta īstenošanā, it īpaši sākotnējā posmā.  12. punkts  Precizējums nepieciešams, lai norādītu pie kāda nosacījuma (līdz projekta īstenošanas perioda beigām) izmaksas ir attiecināmas projektu konkursa pirmās kārtas ietvaros.  13. punkts  Precizējums nepieciešams, lai norādītu pie kāda nosacījuma (līdz projekta īstenošanas perioda beigām) izmaksas ir attiecināmas projektu konkursa otrās kārtas ietvaros.  14. punkts  Precizējums nepieciešams, lai norādītu pie kāda nosacījuma (pēc projekta īstenošanas perioda beigām) izmaksas ir neattiecināmas projektu konkursa pirmās kārtas ietvaros.  15. punkts  Precizējums nepieciešams, lai norādītu pie kāda nosacījuma (pēc projekta īstenošanas perioda beigām) izmaksas ir neattiecināmas projektu konkursa otrās kārtas ietvaros.  16. punkts  Tiek svītrots MK noteikumu Nr. 35 37.5. apakšpunkts, lai nodrošinātu, ka projekta iesniedzējs neņems aizdevumu fosilo energoresursu tehnoloģiju iegādei un uzstādīšanai vai modernizācijai pārejot uz citu fosilos energoresursus izmantojošu tehnoloģiju.  17. punkts  Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr.35 38. un 39. punktā tiek precizētas Vides investīciju fonda un VARAM uzdevumi.  18. punkts  Precizēts iesniedzamais dokuments, kuru jāiesniedz projekta iesniedzējam saistībā ar būvatļauju vai apliecinājuma karti, vai paskaidrojuma rakstu, t.i. projekta iesniedzējs iepirkumu var izsludināt ne tikai par būvniecību, bet arī par projektēšanu un būvniecību vienlaikus.  19. punkts  Precizēts iesniedzamais dokuments, kuru jāiesniedz projekta iesniedzējam, lai apliecinātu saražotās un patērētās enerģijas apjomu, t.i. dati jāiesniedz par pēdējiem pieciem kalendārajiem gadiem, kad ēka bija ekspluatācijā (arī gadījumā, ja šobrīd ēka netiek izmantota).  20. punkts  Precizētais iesniedzamo dokumentu saraksts, kuru jāiesniedz projekta iesniedzējam, ja tas veic saimniecisko darbību un kam atbalsta sniegšana konkursa ietvaros klasificējama kā komercdarbības atbalsts, līdz ar to nepieciešams papildus iesniegt arī izmaksu un ieguvumu analīzi.  21. punkts  Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr.35 47. 48. un 49. punktā tiek precizēti Vides investīciju fonda un VARAM uzdevumi. Ņemot vērā, ka projektu iesniegumu vērtēšanas komisijas izveidi un vadību nodrošina Vides investīciju fonds ir precizēts pārstāvju skaits no ministrijas un Vides investīciju fonda puses.  22. punkts  Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr.35 50.1., 50.2., 50.3. un 50.4. apakšpunktā tiek precizēti Vides investīciju fonda un VARAM uzdevumi.  23. punkts  Precizējums nepieciešams, lai sniegtu korektas atsauces uz to, ka projektu konkursa otrās kārtas ietvaros projektu iesniegumus vērtē divās grupās atbilstoši MK noteikumu Nr.35 5.punkta iedalījumam.  24. punkts  Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr.35 52. un 53. punktā tiek precizēti Vides investīciju fonda un VARAM uzdevumi.  25. punkts  a) Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to MK noteikumu Nr.35 56., 57., 58. un 59. punktā tiek precizēti Vides investīciju fonda un VARAM uzdevumi.  b) Ņemot vērā Komisijas regulas Nr. 651/2014 piemērošanas termiņu līdz 2023. gada 31. decembrim, ar šo grozījumu tiek precizēta attiecīgā norma, nosakot, ka lēmumus par atbalsta piešķiršanu saskaņā ar minēto regulu var pieņemt līdz šīs regulas darbības beigām.  c) MK noteikumu Nr.35 61. un 62. punktu precizējums nepieciešams, lai projekta iesniedzējam paredzētu garāku termiņu līguma par projekta īstenošanu parakstīšanai. Minētais nosacījums ir saistīts ar līdzšinējo praksi tiesvedībās, kur tika norādīts, ka 30 dienu termiņš ir par īsu, lai varētu uzskatīt, ka finansējuma saņēmējam ir iespējas noslēgt savstarpēji atbilstošu un samērīgu līgumu Precizēts, ka termiņš ir “kalendārās” dienas, lai novērstu domstarpības par to, ka tās ir “darba” dienas.  26. punkts  Precizējums nepieciešams, lai noteiktu īsāku termiņu pārskata par projekta īstenošanas progresu iesniegšanai Vides investīciju fondam, tādejādi dodot iespēju operatīvāk konstatēt problēmas projektā un tās savlaicīgi risināt un novērst.  27. punkts  Esošajā regulējumā nav norādīts monitoringa perioda un monitoringa gada sākums un beigas, kā arī nav atrunāts, ka projekta monitorings tiek apturēts laikā, kad finansējuma saņēmējs veic pasākumu papildu pasākumus CO2 emisiju neatbilstības novēršanai. Tādejādi rodas situācija, kad gan pēc projekta ieviešanas, gan pēc pasākuma plāna ieviešanas CO2 emisiju neatbilstības novēršanai nav pilns kalendārais gads, lai novērtētu projekta rezultātu un uzlabojumus projekta rezultāta sasniegšanai. Noteikumu projekts definē monitoringa gada sākuma un beigu datumu, kā arī konkretizē, ka par nepilnu monitoringa gadu neatbilstību neaprēķina.  Noteikumu projekts paredz, ka monitoringa pārskatu iesniedz par monitoringa gadu, kas sākas 1.janvārī un ilgst līdz 31.decembrim.  Finansējuma saņēmējiem, kuru projektos jau ir uzsākts monitoringa periods, noteikumu projekts neradīs papildus administratīvo slogu attiecībā uz pārskatu sagatavošanu par iepriekšējiem monitoringa gadiem, jo iesniegtie dati tiks salīdzināti un uzskaitīti par periodu, kādu paredz noteikumu projekts, t.i., par monitoringa (kalendāro) gadu.  Kā arī ir papildināts MK noteikumu Nr.35 75.punkts ar iespēju pagarināt monitoringa periodu par trim gadiem (5+3 gadi) tiem finansējuma saņēmējiem, kas nav sasnieguši plānotos rezultātus, jo jau ir vērojams, ka daļa no konkursa pirmās kārtas projektiem nesasniedz projekta līgumā noteiktos rādītājus, līdz ar to monitoringa termiņa pagarināšana ļautu no sasniedzamo rādītāju aprēķina izslēgt neveiksmīgākos monitoringa gadus, kas savukārt ļautu pat izvairīties no finanšu korekcijas.  28. punkts  Precizējums nepieciešams, lai projekti, kas nepieprasa avansa maksājumus, netiktu nostādīti finansiāli neizdevīgākā situācijā pret tiem projektu īstenotājiem, kas pieprasa avansa maksājumu projekta aktivitāšu īstenošanai.  29. punkts  Spēkā esošais regulējums ir nepilnīgs attiecībā uz īstenoto projektu sasniegto rezultātu monitoringa principiem un kārtību, kādā tiek pārrēķināts un apstiprināts projekta līgumā noteiktais rezultāts, ja finansējuma saņēmējs pēc projekta īstenošanas termiņa beigām ēkā ir veicis energoefektivitātes pasākumus vai projekta līgumā noteiktos sasniedzamos rādītājus ietekmē neatkarīgi ārējie apstākļi.  Noteikumu projekta mērķis kopumā ir pilnveidot esošo tiesisko regulējumu par EKII ietvaros īstenoto projektu monitoringa periodu un principiem, kā arī veicināt projekta rezultātu sasniegšanu. Noteikumu projekts neietekmē projektu konkursa vērtēšanas rezultātus.  Esošais regulējums ir nepilnīgs attiecībā uz monitoringa gadiem, par kuriem aprēķina CO2 emisijas samazinājuma neatbilstību. Neatbilstības aprēķināšanas gads ir nesamērīgs, ņemot vērā, ka monitoringa periods un pienākums iesniegt pārskatus turpinās 5 gadus. Noteikumu projekts paredz iespēju finansējuma saņēmējam īstenot plānu neatbilstības novēršanai jebkurā no monitoringa gadiem (izņemot pēdējā monitoringa gadā) un monitoringa periodam noslēdzoties CO2 emisijas samazinājuma neatbilstības noteikšanai ņemt vērā visu monitoringa gadu vidējo sasniegto rezultātu.  Noteikumu projekts paredz aprēķināt neatbilstību, vērtējot projektā sasniegto vidējo rādītāju visā projekta monitoringa periodā. Slikta rādītāju izpilde monitoringa perioda sākumā vai beigās neietekmē atmaksājamo finansējuma apjomu. Finansējuma saņēmējam, iesniedzot projekta iesniegumu finansējuma saņemšanai un apņemoties par saņemto finansējumu sasniegt solīto CO2 emisijas samazinājumu gadā un monitorēt projekta rezultātus piecus gadus, nevarēja rasties tiesiskā paļāvība, ka projekta rezultāts var netikt sasniegts visu monitoringa periodu. Spēkā esošais regulējums ir vērsts uz ilgtspējīgu rezultātu nodrošināšanu.  30. punkts  Informācija (projekta iesniedzēja nosaukums, projekta nosaukums, projekta kopējās attiecināmās izmaksas, kā arī piešķirtais EKII finansējums) par apstiprinātajiem projektu iesniegumiem tiek publicēta VARAM un Vides investīciju fonda tīmekļa vietnēs, līdz ar to atsevišķa dokumenta sagatavošana nav nepieciešama.  31. punkts  Atbilstoši ikgadēji noslēgtajam Atsevišķu pārvaldes uzdevumu deleģēšanas līgumam starp VARAM un Vides investīciju fondu, Vides investīciju fondam tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu. Līdz ar to tiek precizēti Vides investīciju fonda un VARAM uzdevumi.  32. punkts  Šis punkts nepieciešams, lai nodrošinātu, ka projektu iesniegumus, kas iesniegti līdz 2016. gada 11. aprīlim konkursa pirmajā kārtā, vērtē un īsteno atbilstoši normatīvajam regulējumam, kas bija spēkā līdz šo noteikumu spēkā stāšanās dienai, kā arī tas paredz, ka monitoringa nosacījumi (MK noteikumu Nr.35 XI nodaļa) ir piemērojama arī attiecībā uz projektu iesniegumiem, kas iesniegti konkursa pirmajā kārtā līdz 2016. gada 11. aprīlim, tādā veidā ļaujot izvērtēt projektā sasniegtos rezultātus ilgākā laika periodā, t.sk. izvairoties no gadījumiem, ka viena gada ietvaros ārēju (piem., klimatiskie apstākļi) vai neparedzētu apstākļu dēļ nav iespējams nodrošināt sākotnēji plānoto mērķi.  33. punkts  Precizējums nepieciešams, jo Ministru kabineta 2015. gada 30. jūnija noteikumi Nr. 339 “Noteikumi par Latvijas būvnormatīvu LBN 002-15 "Ēku norobežojošo konstrukciju siltumtehnika"” ir zaudējuši spēku. Tajā pašā laikā ir apstiprināti jauni Ministru kabineta 2019. gada 25. jūnija noteikumiem Nr. 280 “Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika"”.  34. punkts  Precizējums nepieciešams, jo Ministru kabineta 2013. gada 9. jūlija noteikumi Nr. 383 "Noteikumi par ēku energoserifikāciju” ir zaudējuši spēku. Tajā pašā laikā ir apstiprināti jauni Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”.  35. punkts  Precizējums nepieciešams, jo Ministru kabineta 2013. gada 25. jūnija noteikumi Nr. 348 "Ēku energoefektivitātes aprēķina metode” ir zaudējuši spēku. Tajā pat laikā ir apstiprināti jauni Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”.  36. punkts  Precizējums nepieciešams, jo Ministru kabineta 2013. gada 9. jūlija noteikumi Nr. 383 "Noteikumi par ēku energoserifikāciju” ir zaudējuši spēku. Tajā pat laikā ir apstiprināti jauni Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”.  37. punkts  Precizējumi nepieciešami, lai norādītu korektus gada skaitļus Pārskata par ēkas energosertifikāta aprēķinos izmantotajām ievaddatu vērtībām sagatavošanā, ņemot vērā projektu konkursa otrās kārtas organizēšanu.  38. punkts  Precizējumi nepieciešami, lai norādītu korektus gada skaitļus Pārskata par ēkas energosertifikāta aprēķinos izmantotajām ievaddatu vērtībām sagatavošanā, ņemot vērā projektu konkursa otrās kārtas organizēšanu.  39. punkts  Precizējumi nepieciešami, lai norādītu korektus gada skaitļus Pārskata par ēkas energosertifikāta aprēķinos izmantotajām ievaddatu vērtībām sagatavošanā, ņemot vērā projektu konkursa otrās kārtas organizēšanu.  40. punkts  Precizējumi nepieciešami, lai norādītu korektus gada skaitļus Pārskata par ēkas energosertifikāta aprēķinos izmantotajām ievaddatu vērtībām sagatavošanā, ņemot vērā projektu konkursa otrās kārtas organizēšanu.  41. punkts  Precizējums nepieciešams, jo Ministru kabineta 2013. gada 25. jūnija noteikumi Nr. 348 "Ēku energoefektivitātes aprēķina metode” ir zaudējuši spēku. Tajā pat laikā ir apstiprināti jauni Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”.  42. punkts  Precizējums nepieciešams, jo Ministru kabineta 2015. gada 30. jūnija noteikumi Nr. 339 “[Noteikumi par Latvijas būvnormatīvu LBN 002-15 "Ēku norobežojošo konstrukciju siltumtehnika"](https://m.likumi.lv/ta/id/275015-noteikumi-par-latvijas-buvnormativu-lbn-002-15-eku-norobezojoso-konstrukciju-siltumtehnika-)” ir zaudējuši spēku. Tajā pat laikā ir apstiprināti jauni Ministru kabineta 2019. gada 25. jūnija noteikumiem Nr. 280 "Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika"".  43. punkts  Precizējums nepieciešams, jo Ministru kabineta 2013. gada 25. jūnija noteikumi Nr. 348 "Ēku energoefektivitātes aprēķina metode” ir zaudējuši spēku. Tajā pat laikā ir apstiprināti jauni Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”.  44.punkts  MK noteikumi Nr.35 ir papildināti ar 1.1 pielikumu “Finansējuma aprēķināšanas un pārmērīgas kompensācijas kontroles nosacījumi”, kas nosaka prasības projekta iesniedzējiem, ja tas veic saimniecisko darbību un kam atbalsta sniegšana konkursa ietvaros klasificējama kā komercdarbības atbalsts ar veselības aprūpes funkciju saistītās ēkas. Attiecināmās izmaksas projektā attieksies tikai uz to ārstniecības vai veselības aprūpes iestāžu ēkām vai ēku daļu, kurās tiek sniegti valsts apmaksātie veselības aprūpes pakalpojumi. Tā ēku daļa, kas ir saistīta ar veselības aprūpes maksas pakalpojumu sniegšanu tiek iekļauta neattiecināmajās izmaksās un jāsedz ir ar finanšu resursiem par kuriem nav saņemts nekāds valsts budžeta atbalsts. Ēku izmantošanas jaudai bez platības rādītāja var izmantot arī laika vai finanšu (ienākumi no valsts apmaksātajiem pakalpojumiem un ienākumi no maksas pakalpojumiem) rādītāju. Abus pēdējos rādītājus izmanto gadījumos, kad vienas un tās pašas telpas tiek izmantotas gan valsts apmaksāto pakalpojumu sniegšanai, gan maksas pakalpojumu sniegšanai.  45. punkts  Precizējums nepieciešams, lai nodrošinātu atbilstību noteikumu projekta 1. punktam, t.i. lai projekta iesniedzējs – biedrība vai nodibinājums – varētu atzīmēt savu darbības formu  46. punkts  Precizējums nepieciešams, lai nodrošinātu atbilstību noteikumu projekta 6. punktam, lai projekta iesniedzējs, kas plāno projekta aktivitātes veikt ārstniecības vai veselības aprūpes iestāžu ēkās; ārstniecības vai veselības iestāžu telpu grupā (kods 1264) varētu aizpildīt nepieciešamo informāciju, proti, MK noteikumu Nr.35 2. pielikuma 2.5. apakšpunkta tabulas 1.6. un 1.7. apakšpunkti papildināti ar ēkas izmantošanu arī veselības aprūpes mērķiem.  47. punkts  Precizējums nepieciešams, lai nodrošinātu atbilstību noteikumu projekta 7. punktam, lai projektu īstenotājs, kas plāno projekta aktivitātes veikt ārstniecības vai veselības aprūpes iestāžu ēkās; ārstniecības vai veselības iestāžu telpu grupā (kods 1264) varētu aizpildīt nepieciešamo informāciju.  48. punkts  Precizējums nepieciešams, lai varētu novērtēt projektu iesniegumus atbilstoši konkrētajam kvalitātes vērtēšanas kritērijam attiecībā uz projekta gatavības stadiju.  49. punkts  Precizējums nepieciešams, lai nodrošinātu atbilstību noteikumu projekta 3. punktam, t.i. precizēts projektu īstenošanas perioda termiņš, līdz ar to nepieciešams papildināt tabulu ar jaunām ailēm attiecībā uz publicitātes/demonstrēšanas pasākumiem.  50. punkts  Precizējumi nepieciešami, lai norādītu korektus gada skaitļus projekta finansēšanas plāna sagatavošanā atbilstoši projektu konkursa otrās kārtas organizēšanai.  51. punkts  Precizējums nepieciešams, lai atbalstītu arī no atjaunojamiem energoresursiem ražotas enerģijas izmantošanu ēkās un projektēšanas izmaksu iekļaušanu attiecināmajās izmaksās.  52. punkts  Precizējums nepieciešams, lai precizētu tabulas piezīmes saturu.  53. punkts  Precizējums nepieciešams, lai precizētu projektu īstenošanas perioda termiņu, līdz ar to nepieciešams papildināt tabulu ar jaunām ailēm attiecībā uz finanšu plūsmas grafiku.  54. punkts  Precizējums nepieciešams, lai precizētu iesniedzamos dokumentus, kur jāiesniedz projekta iesniedzējam.  55. punkts  Precizējums nepieciešams, lai nodrošinātu atbilstību noteikumu projekta 1. punktam, t.i. projektu iesniedzēju un ēku, kurās īstenojamas konkursa atbalstāmās aktivitātes, loka paplašināšanu.  56. punkts  Ņemot vērā konkursa pirmās kārtas ietvaros iesniegto projektu iesniegumu vērtēšanas rezultātus (visiem iesniegtajiem projektu iesniegumiem tika piešķirts minimālais punktu skaits “1”) un minētā kvalitātes kritērija būtību (sniegt vairāk punktus par augstāku CO2 emisijas samazinājuma efektivitātes rādītāja sasniegšanu) ir nepieciešams mainīt kritērija rādītājus. Kritēriju rādītāji ir būtiski samazināti, lai ņemot vērā ēku specifiskās tehniskās prasības un nepieciešamo investīciju apjomu, projektu iesniedzējiem būtu augstāka motivācija censties sasniegt augstākus rādītājus, tādējādi palielinot projekta iesniegumam iegūstamo punktu skaitu.  57. punkts  Precizēts kvalitātes vērtēšanas kritērijs, lai iekļautu gan no atjaunojamiem energoresursiem ražotu elektroenerģiju, gan siltumenerģiju.  58. punkts  Kvalitātes vērtēšanas kritērijs ir precizēts, lai nodrošinātu, ka maksimālais punktu skaits tiek piešķirts projekta iesniegumam, kura ietvaros par ēkas pārbūvi vai atjaunošanu projekta iesniedzējs jau ir nodrošinājis tehnisko projektu, ir izsludinājis attiecīgu iepirkumu par būvdarbu veikšanu, publicējis paziņojumu par iepirkuma rezultātā izvēlēto būvdarbu veicēju un noslēdzis ar to līgumu. Savukārt, ja tehniskais projekts nav nodrošināts, tad tiek piešķirts mazāks punktu skaits.  59. punkts  Kvalitātes vērtēšanas kritērijs ir precizēts, lai iekļautu arī ēkas ar veselības aprūpes funkciju, atbilstoši noteikumu projekta 6. punktam. |
| 3. | Projekta izstrādē iesaistītās institūcijas un publiskās personas kapitālsabiedrības | Noteikumu projektu sagatavoja VARAM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz EKII finansējuma saņēmējiem konkursa ietvaros, Vides investīciju fondu un VARAM.  Noteikumu projektā ietvertais tiesiskais regulējums attiecas uz iestādēm vai organizācijām, kuru īpašumā atrodas, vai uz normatīvā akta, līguma vai iestādes lēmuma pamata ir nodota lietojumā, valdījumā vai pārvaldībā atrodas ēka, kura atbilst valsts nozīmes aizsargājamā arhitektūras pieminekļa statusam.  Mērķgrupas ir :   * atvasinātās publiskās personas; * valsts kapitālsabiedrības, kas nodarbojas ar valsts nekustamo īpašumu pārvaldīšanu un apsaimniekošanu; * valsts vai pašvaldības dibināta kultūras institūcija atbilstoši Kultūras institūciju likuma nosacījumiem; * valsts dibinātas izglītības iestādes; * reliģiskās organizācijas; * biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz negatīvu ietekmi uz tautsaimniecību.  Nav identificēts administratīvā sloga palielinājums finansējuma saņēmējiem. Administratīvais slogs palielināsies Vides investīciju fondam, lai nodrošinātu Atsevišķu pārvaldes uzdevumu deleģēšanas līgumā ietverto uzdevumu īstenošanu. |
| 3. | Administratīvo izmaksu monetārs novērtējums | Izmaksas deleģēto uzdevumu veikšanai Vides investīciju fondam plānots segt no valsts budžeta programmas 33.01.00 “Emisijas kvotu izsolīšanas instrumenta administrācija”. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Konkursa ietvaros pieejamais finansējums ir 30 000 000 *euro*. Finansējums plānots VARAM programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00).  Finansējumu noteikumu projektā paredzētā konkursa projektu īstenošanai projektu iesniedzēji nodrošinās no pašu budžeta, ieņēmumiem, kredītresursiem vai valsts budžeta.  Valsts budžeta iestādēm un no valsts budžeta daļēji finansētām atvasinātām publiskām personām, kas ir valsts dibinātas augstskolas, lai īstenotu noteikumu projektā paredzētos pasākumus, ir nepieciešams nodrošināt finansējumu, līdz ar to ir nepieciešams papildus finansējums. Pēc projektu apstiprināšanas valsts budžeta iestādes un valsts budžeta daļēji finansētas atvasinātas publiskas personas, kas ir valsts dibinātas augstskolas, normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt līdzfinansējumu Emisijas kvotu izsolīšanas instrumenta ietvaros apstiprināto projektu finansēšanai, ja tajā ir pieejami līdzekļi.  Valsts budžeta iestādes un no valsts budžeta daļēji finansētas atvasinātas publiskas personas, kas ir valsts dibinātas augstskolas finansējums projekta īstenošanai tiks nodrošināts no valsts budžeta līdzekļiem un maksājumi tiks veikti no līdzekļiem, kas finanšu instrumenta projekta īstenošanai paredzēti tās ministrijas budžetā, kuras padotībā ir attiecīgā valsts budžeta iestāde. Finanšu instrumenta finansējuma daļa projekta īstenošanai plānota kā saņemts transferts no VARAM atsevišķā budžeta programmā vai apakšprogrammā.  No valsts budžeta daļēji finansētai atvasinātai publiskai personai, kas ir valsts dibināta augstskola, neattiecināmās izmaksas, kas nav saistītas ar ēkas energoefektivitātes paaugstināšanu, bet nepieciešamas, lai nodrošinātu ēkas sākotnējo arhitektonisko detaļu vizuālo un tehnisko stāvokli, var tikt nodrošinātas no valsts budžeta līdzekļiem.  Ņemot vērā, ka tiek īstenots atklātais projektu iesniegumu konkurss, tad precīzu finansējuma apjomu, kas būs nepieciešams valsts budžeta iestādēm un no valsts budžeta daļēji finansētām atvasinātām publiskām personām, kas ir valsts dibinātas augstskolas, neiespējami prognozēt.  Finansējuma maksāšanas kārtība finansējuma saņēmējiem tiks noteikta līguma par projekta īstenošanu vispārīgajos noteikumos, t.i. maksāšanas kārtība valsts budžeta iestādēm un citiem finansējuma saņēmējiem ir atšķirīga. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2004. gada 21. aprīļa regula (EK) Nr. 794/2004, *ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.* |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. | | | |
| A | | B | C | | D |
| 10. pants  Publicēšana  Komisija publicē kārtējās un attiecīgās sākotnējās valsts atbalsta atmaksāšanas procentu likmes Eiropas Savienības Oficiālajā Vēstnesī, kā arī Internetā informācijas nolūkiem.  11. pants  Procentu likmes piemērošanas metode  1. Piemērojamā procentu likme ir likme, kas piemērojama dienā, kad nelikumīgais atbalsts pirmo reizi nodots saņēmēja rīcībā.  2. Procentu likmi piemēro gan parāda pamatsummai, gan procentiem līdz atbalsta atmaksāšanas dienai. Procentiem, kas uzkrājas iepriekšējā gadā, piemēro procentus katrā turpmākā gadā.  3. Procentu likmes, kas minētas 1. punktā, piemēro visā periodā līdz atmaksāšanas datumam. Tomēr, ja no dienas, kad nelikumīgais atbalsts pirmo reizi nodots saņēmēja rīcībā, līdz atbalsta atmaksāšanas dienai pagājis vairāk nekā viens gads, procentu likmi pārrēķina reizi gadā, par pamatu ņemot pārrēķināšanas laikā spēkā esošo likmi. | | 1.16. papildināt noteikumus ar 98.1 punktu šādā redakcijā:  ”98.1 Ja tiek pārkāptas šajos noteikumos noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt Vides investīciju fondam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam līdz tā atgūšanas dienai, ievērojot Regulas Nr. 794/2004 11. pantā noteikto procentu likmes piemērošanas metodi. Vides investīciju fonds, savukārt, nodrošina atmaksātā finanšu instrumenta finansējuma atmaksu Atbildīgajai iestādei.” | Šīs tabulas A ailē minētās ES tiesību akta vienības tiek ieviestas pilnībā. | | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | | |
| A | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | | |
| Cita informācija | Nav. | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Noteikumu projekts tika publicēts VARAM tīmekļvietnē 2021. gada 20. jūlijā (<https://www.varam.gov.lv/lv/normativo-aktu-projekti-klimata-parmainu-joma>) un Valsts kancelejas tīmekļa vietnē 2021. gada 20. jūlijā (<https://www.mk.gov.lv/content/ministru-kabineta-diskusiju-dokumenti>) publiskai apspriešanai un komentāru sniegšanai līdz 2021. gada 3. augustam. |
| 3. | Sabiedrības līdzdalības rezultāti | Anotācijas sadaļa tiks papildināta pēc sabiedrības līdzdalības procesa īstenošanas. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM un VIF |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

R. Kašs, 67026538

[raimonds.kass@varam.gov.lv](mailto:raimonds.kass@varam.gov.lv)

Z. Galindoma, 67026497

[zane.galindoma@varam.gov.lv](mailto:zane.galindoma@varam.gov.lv)